Държавен вестник, бр. 80, 2022 г., стр. 19

БРОЙ  80	
Д Ъ Р Ж А В Е Н  В Е С Т Н И К 	
СТР.  19  
4. изискват периодично информация за 
организацията на работа и резултатите от 
дейността на полицейските и младши поли­
цейските инспектори;
5. участват при планирането, организацията 
и провеждането на обучение на служителите 
за професионалната им подготовка по мес­
торабота;
6. създават организация за изпълнението 
на конкретни задачи, свързани с реализира­
не на основните приоритети на съответната 
дирекция и МВР;
7. инициират предприемането на мерки 
за осигуряване от областните управители и 
органите на местното самоуправление и мест­
ната администрация на приемни помещения 
на полицейските и младши полицейските 
инспектори и необходимите материално-
технически и финансови средства за тяхното 
функциониране.
Чл. 18. Началниците на сектори и групи 
по направление на дейност „Териториална 
полиция“ в ОДМВР осъществяват методическо 
ръководство, контрол и практическа помощ 
на дейността на полицейските и младши по­
лицейските инспектори в РУ на ОДМВР, като: 
1. осъществяват контрол по обучението и 
професионалната подготовка по месторабота 
на полицейските и младши полицейските 
инспектори;
2. планират, анализират и отчитат дейността 
и резултатите от работата на полицейските и 
младши полицейските инспектори на шест­
месечие.
Чл. 19. (1) Началниците на РУ на ОДМВР 
осъществяват ръководство и контрол на дей­
ността на полицейските и младши полицей­
ските инспектори, като:
1. организират, контролират и подпомагат 
планирането на работата и изпълнението на 
задачите;
2. ежегодно до края на месец януари из­
дават заповеди за определяне на приемното 
им време за граждани – по дни, часове и 
населени места, в приемните им помещения;
3. организират сътрудничеството с органите 
на местното самоуправление, местната адми­
нистрация и неправителствените организации; 
при необходимост информират органите на 
местно самоуправление и гражданите за със­
тоянието на престъпността в обслужваната 
територия и определят реда за провеждане 
на срещите с обществеността;
3. предприемат мерки за осигуряването на 
изнесени приемни помещения на обслужваната 
територия, както и на транспортни, свързочни 
и други технически средства, необходими за 
дейността на полицейските и младши поли­
цейските инспектори;
4. лично или чрез началниците на структур­
ни звена „Охранителна полиция“/„Територи­
ална полиция“/началниците на участъци при 
РУ на МВР най-малко веднъж на шестмесечие 
проверяват на място работата на полицей­
ските и младши полицейските инспектори и 
оказват практическа помощ за организиране 
на изпълнението на възложените им задачи.
(2) Началниците на РУ на ОДМВР изда­
ват заповеди, с които определят поименно 
полицейските и/или младши полицейските 
инспектори, които ще обслужват конкретни 
райони. При сформиране на екип със заповедта 
се определят съставът му, старшият на екипа 
и неговият заместник. Копия от заповедите 
се изпращат на отдел „Охранителна полиция“ 
при ОДМВР. 
(3) Със заповед на началника на РУ на 
ОДМВР за определен период от време поли­
цейските и младши полицейските инспектори 
могат да изпълняват служебни задължения 
и в други райони на обслужваната от РУ на 
ОДМВР територия.
(4) Началниците на РУ на ОДМВР еже­
годно, до края на месец януари, утвърждават 
предоставен от оперативните служби кате­
горизиран и актуализиран списък с ЛПИ на 
обслужваната територия.
(5) Началниците на РУ на ОДМВР издават 
персонални заповеди на полицейските и млад­
ши полицейските инспектори за наблюдение 
на конкретни ЛПИ от списъка по ал. 4.
Чл. 20. Началниците на сектори/групи 
„Охранителна полиция“, началниците на гру­
пи „Териториална полиция“ и началниците 
на участъци при РУ на ОДМВР организи­
рат, пряко ръководят, оказват методическо 
ръководство, контрол и практическа помощ 
на полицейските и младши полицейските 
инспектори, като:
1. планират и анализират дейността и 
резултатите от работата им на шестмесечие;
2. проверяват дейността им и водената от 
тях служебна документация в определените 
им за обслужване райони най-малко веднъж 
на тримесечие за началниците на групи/учас­
тъци и най-малко веднъж на шестмесечие за 
началниците на сектори, за което изготвят 
справка до началника на РУ на ОДМВР с 
констатациите от извършената проверка и 
дадените указания; справката се изготвя в 
срок до 10 работни дни след извършване на 
проверката; 
3. извършват постоянен контрол за срочното 
и качествено изпълнение на възложените им 
задачи, спазването на разпореденото работно 
време и приема на граждани.
Чл. 21. Извършените проверки на поли­
цейските и младши полицейските инспектори 
се отразяват и в дневник за отразяване на 
резултатите от извършените проверки.
Раздел V
Отчетност на дейността
Чл. 22. (1) Резултатите от дейността на 
полицейските и младши полицейските ин­
спектори се отчитат поименно всеки месец 
от непосредствения началник (началника на 
сектор/група „Охранителна полиция“/„Тери­